pythainlp/thai-financial-dataset huggingface dataset:
ส่วนที่ 3

การรับรองความถูกต้องของข้อมูล

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่าง
    ถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2548
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว
ข้าพเจ้าได้มอบหมายให้ ดร.นพ สัตยาศัย เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ ดร. นพ สัตยาศัย กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น”

ชื่อ-นามสกุล ตำแหน่ง ลงลายมือชื่อ

1. ดร.นพ สัตยาศัย กรรมการผู้จัดการใหญ่ …………………………….

2. นายเบญจ์ บุญเลื่อง กรรมการบริหาร …………………………….

3. นายปณต คงวิโรจน์ กรรมการบริหาร …………………………….

4. นางสาวจุฑาภรณ์ สัตยาศัย กรรมการบริหาร …………………………….

ผู้รับมอบอำนาจ

ดร. นพ สัตยาศัย กรรมการผู้จัดการใหญ่ …………………………….

การรับรองความถูกต้องของข้อมูล

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วนเป็นเท็จทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้สอบทานแล้ว
และไม่มีเหตุอันควรสงสัยว่า ข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ ข้าพเจ้าได้มอบหมายให้ ดร.นพ สัตยาศัย
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใด ไม่มีลายมือชื่อของ ดร.นพ
สัตยาศัย กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้สอบทานแล้วดังกล่าวข้างต้น”

ชื่อ-นามสกุล ตำแหน่ง ลงลายมือชื่อ

1. พลตำรวจโทชัจจ์ กุลดิลก ประธานกรรมการ ……………………………….

2. พันตรีภูษิต นิจการุณ กรรมการ ……………………….……….

3. นายวิชัย ตันติกุลานันท์ กรรมการอิสระและ ……………………….………

ประธานกรรมการตรวจสอบ

4. นางโฉมชบา สถาพรพงษ์ กรรมการอิสระและ ……………………….……….

กรรมการตรวจสอบ

5. นายไชยวุฒิ จิตธิวงษ์ กรรมการอิสระและ ……………………….……….

กรรมการตรวจสอบ

ผู้รับมอบอำนาจ

ดร. นพ สัตยาศัย กรรมการผู้จัดการใหญ่ …………………………….
4.  การวิจัยและพัฒนา

ในอดีตที่ผ่านมา และ ณ ปัจจุบัน
บริษัทและบริษัทย่อยไม่มีนโยบายและงบประมาณสำหรับการวิจัยและพัฒนาในเรื่องของการใช้เทคโนโลยีใหม่ๆ
อย่างไร ก็ตามบริษัทย่อยได้มุ่งเน้นในด้านการพัฒนาคุณภาพ สินค้าที่ผลิต โดยใช้ทรัพยากรต่างๆ
ที่มีอยู่ให้มีประสิทธิภาพมากยิ่งขึ้น รวมทั้งได้พยายามปรับปรุง ทดลองและพัฒนาขบวนการผลิต
เพื่อให้มีต้นทุนต่ำ และมีคุณภาพที่ดีขึ้นอยู่ตลอดเวลา และอยู่ในเกณฑ์ตามมาตรฐานที่กำหนด
1. ปัจจัยความเสี่ยง

ปัจจัยความเสี่ยงที่สำคัญที่อาจมีผลกระทบต่อการดำเนินงานของบริษัทและบริษัทย่อย
และแนวทางในการป้องกันความเสี่ยงดังกล่าว สามารถสรุปได้ดังนี้

1)  ความเสี่ยงจากความผันผวนของราคาวัตถุดิบ

บริษัทย่อยเป็นผู้ผลิตลวดเหล็กแรงดึงสูง ลวดขอบล้อยาง และลวดเชื่อมไฟฟ้า ซึ่งต้องใช้เหล็กลวด
(Wire Rod) เป็นวัตถุดิบหลักในการผลิต คิดเป็นประมาณร้อยละ 83 ของต้นทุนการผลิตทั้งหมด
โดยต้องพึ่งพาวัตถุดิบจากตัวแทนจำหน่ายภายในประเทศและต่างประเทศ
โดยในช่วงปีที่ผ่านมาราคาลวดเหล็กมีความผันผวนสูง
ซึ่งบริษัทย่อยมีนโยบายซื้อเหล็กลวดเป็นรายไตรมาสในขณะที่กำหนดราคาขายสินค้าเป็นรายเดือน
ทำให้อาจมีผลกระทบต่อรายรับรายจ่าย และการบริหารต้นทุนของบริษัทย่อย

ทั้งนี้ บริษัทย่อยได้ตระหนักถึงปัจจัยเสี่ยงดังกล่าว
โดยมีการติดตามการเปลี่ยนแปลงของราคาวัตถุดิบอย่างใกล้ชิดเพื่อประเมินสถานการณ์และแนวโน้มของราคาและปริมาณความต้องการ
เพื่อนำมาพิจารณาประกอบการตัดสินใจในการสั่งซื้อและบริหารจัดการวัตถุดิบคงคลังให้มีความเหมาะสม
และให้สอดคล้องกับระยะเวลาการกำหนดราคาขายผลิตภัณฑ์ของบริษัทย่อย
และช่วยให้สามารถบริหารต้นทุนได้ดีขึ้น และยังมีวัตถุดิบเพียงพอต่อแผนการผลิตในระยะรายไตรมาส

2) ความเสี่ยงจากความผันผวนของอัตราแลกเปลี่ยน

บริษัทย่อยได้จัดซื้อวัตถุดิบ (เหล็กลวด) จากต่างประเทศในรูปเงินสกุลดอลล่าร์สหรัฐ คิดเป็นร้อยละ
60 ของยอดซื้อรวมทั้งหมด
ทำให้ความผันผวนของอัตราแลกเปลี่ยนมีผลต่อต้นทุนการผลิตและการดำเนินงานของบริษัทย่อยโดยตรง
เนื่องจากบริษัทย่อยจำหน่ายสินค้าทั้งหมดให้แก่ลูกค้าในประเทศ

ผู้บริหารได้ป้องกันความเสี่ยงดังกล่าว
โดยได้ทำสัญญากับสถาบันการเงินเพื่อแปลงอัตราแลกเปลี่ยนเป็นเงินบาททันที ณ
วันที่บริษัทย่อยยื่นทรัสต์รีซีฟ (T/R) กับธนาคาร
ทำให้ช่วยลดผลกระทบของความผันผวนของอัตราแลกเปลี่ยนได้หากค่าเงินบาทภายหลังจากวันที่ซื้อวัตถุดิบอ่อนตัวลง

3) ความเสี่ยงจากการจัดหาวัตถุดิบและพึ่งพิงผู้ผลิตวัตถุดิบ

บริษัทย่อยซื้อเหล็กลวดประมาณร้อยละ 40 จากผู้ผลิตในประเทศเพียง 3 ราย
ทำให้บริษัทย่อยมีความเสี่ยงจากการขาดแคลนวัตถุดิบ
หากผู้ผลิตทั้งสามรายดังกล่าวไม่สามารถส่งมอบวัตถุดิบได้ทันตามความต้องการของบริษัทย่อย
และบริษัทย่อยไม่สามารถจัดหาจากแหล่งอื่นได้ทันตามแผนการผลิตและการส่งมอบสินค้าให้แก่ลูกค้า

ปัจจุบัน ผู้บริหารเห็นว่าความเสี่ยงดังกล่าวมีไม่มากนัก
เนื่องจากบริษัทมีการจัดหาผู้ขายวัตถุดิบจากต่างประเทศเพิ่มมากขึ้น
โดยเฉพาะอย่างยิ่งจากประเทศจีน ซึ่งมีผู้ขายหลายรายและราคาวัตถุดิบต่ำกว่าผู้ขายรายอื่นๆ

4) ความเสี่ยงด้านการแข่งขันของบริษัทย่อย

เนื่องจากมาตรการภาษีนำเข้าของกลุ่มประเทศสมาชิกอาฟต้า และประเทศอินเดีย
ซึ่งเสียภาษีเพียงร้อยละ 5
และการนำเข้าสินค้าจากประเทศจีนมีราคาต่ำกว่าสินค้าที่ผลิตได้ในประเทศ
ซึ่งทำให้บริษัทย่อยมีความเสี่ยงด้านการแข่งขันและการจัดหาตลาดสำหรับผลิตภัณฑ์ดังกล่าว

ทั้งนี้ ผู้บริหารได้ตระหนักถึงปัจจัยความเสี่ยงดังกล่าว
โดยพยายามปรับปรุงเพื่อเพิ่มประสิทธิภาพในหลายๆ ด้าน เช่น การปรับปรุงขบวนการผลิต
โดยการซ่อมแซมและเปลี่ยนเครื่องจักรบางส่วน การบริหารสินค้าคงคลัง
การบริหารลูกหนี้การค้าและเจ้าหนี้การค้า และการควบคุมคุณภาพอย่างสม่ำเสมอ เป็นต้น
เพื่อควบคุมและลดต้นทุนการผลิตอย่างต่อเนื่อง และเป็นการเสริมสร้างศักยภาพในการแข่งขัน
รวมทั้งมีการสร้างทีมการตลาดที่มีศักยภาพเพื่อดูแลและขยายตลาด
เอกสารแนบ 3

การดำรงตำแหน่งเป็นผู้บริหารในบริษัทย่อย และบริษัทที่เกี่ยวข้องกัน

+------------+---------+------------------+----------------+-----------+
| รายชื่อบริษัท  |         | บมจ. อีสเทิร์นไวร์   | บริษัทย่อย        | บริษัทร่วม   |
+------------+---------+------------------+----------------+-----------+
|            |         |                  | บจ. ระยองไวร์   | บมจ.      |
|            |         |                  |                | เอื้อวิทยา   |
|            |         |                  | อินดัสตรีส์        |           |
+------------+---------+------------------+----------------+-----------+
| รา         |         | ตำแหน่ง           | ตำแหน่ง         | ตำแหน่ง    |
| ยชื่อกรรมการ |         |                  |                |           |
+------------+---------+------------------+----------------+-----------+
| 1.         | กุลดิลก   | ประธานกรรมการ    | -              | -         |
| พล         |         |                  |                |           |
| ตำรวจโทชัจจ์ |         |                  |                |           |
+------------+---------+------------------+----------------+-----------+
| 2. ดร.นพ   | สัตยาศัย  | กรรมการผู้จัดการใหญ่ | ประธานกรรมการ  | ประธ      |
|            |         |                  |                | านกรรมการ |
+------------+---------+------------------+----------------+-----------+
| 3. พันตรีภูษิต | นิจการุณ  | กรรมการ          | -              | -         |
+------------+---------+------------------+----------------+-----------+
| 4. นายปณต  | คงวิโรจน์ | กรรมการ          | -              | -         |
+------------+---------+------------------+----------------+-----------+
| 5. นายเบญจ์ | บุญเลื่อง  | กรรมการ          | -              | -         |
+------------+---------+------------------+----------------+-----------+
| 6.         | สัตยาศัย  | กรรมการ          | กรรมการ        | -         |
| นา         |         |                  |                |           |
| งสาวจุฑาภรณ์ |         |                  |                |           |
+------------+---------+------------------+----------------+-----------+
| 7. นายวิชัย  | ตัน      | กรรมการอิสระและ   | กรรมการและ     | -         |
|            | ติกุลานันท์ |                  |                |           |
|            |         | ประธ             | ประธาน         |           |
|            |         | านกรรมการตรวจสอบ | กรรมการตรวจสอบ |           |
+------------+---------+------------------+----------------+-----------+
| 8.         | ส       | กรรมการอิสระและ   | กรรมการและ     | -         |
| นางโฉมชบา  | ถาพรพงษ์ |                  |                |           |
|            |         | กรรมการตรวจสอบ   | กรรมการตรวจสอบ |           |
+------------+---------+------------------+----------------+-----------+
| 9.         | จิตธิวงษ์  | กรรมการอิสระและ   | กรรมการและ     | -         |
| นายไชยวุฒิ   |         |                  |                |           |
|            |         | กรรมการตรวจสอบ   | กรรมการตรวจสอบ |           |
+------------+---------+------------------+----------------+-----------+
6. โครงการในอนาคต

บริษัทในฐานะ Holding Company มีแผนที่จะลงทุนในบริษัทอื่นเพิ่มเติม
ซึ่งอาจเป็นบริษัทที่อยู่ในอุตสาหกรรมที่เกี่ยวเนื่องกับวัสดุก่อสร้าง เพื่อสร้างความแข็งแกร่ง
รวมทั้งเกื้อหนุนและเอื้อประโยชน์ต่อการทำธุรกิจแบบครบวงจรของบริษัทย่อย
หรืออาจเป็นบริษัทที่อยู่ในอุตสาหกรรมประเภทอื่น
ที่มีแนวโน้มในการเติบโตตามสภาพเศรษฐกิจและสังคม
เพื่อเป็นการกระจายความเสี่ยงในการประกอบธุรกิจ และทำให้บริษัทมี
ผลประกอบการในภาพรวมที่ดีขึ้น ทั้งนี้ ในการพิจารณาโครงการลงทุนดังกล่าว
บริษัทจะคำนึงถึงโอกาสความเหมาะสมของระยะเวลา อัตราผลตอบแทนที่ได้รับจากการลงทุน
ฐานะทางการเงินและสภาพคล่องของบริษัทเป็นสำคัญ
เอกสารแนบ 2

รายชื่อของคณะกรรมการบริษัทย่อย

  -------------------- ---------------- ---------------------------------
  รายชื่อกรรมการ                          บริษัท ระยองไวร์ อินดัสตรีส์ จำกัด

  1. ดร.นพ             สัตยาศัย           ประธานกรรมการ

  2. นายชาญชัย          เล็กวิจิตรธาดา      กรรมการผู้จัดการ

  3. นายวิชัย            ตันติกุลานันท์        กรรมการ

  4. นางโฉมชบา         สถาพรพงษ์         กรรมการ

  5. นายไชยวุฒิ          จิตธิวงษ์           กรรมการ

  6. นางสาวจุฑาภรณ์      สัตยาศัย           กรรมการ
  -------------------- ---------------- ---------------------------------
ส่วนที่ 1

ข้อมูลสรุป (Executive Summary)

บริษัท อีสเทิร์นไวร์ จำกัด (มหาชน) (“บริษัท”) ก่อตั้งขึ้นเมื่อวันที่ 17 มีนาคม 2531
โดยมีวัตถุประสงค์เพื่อประกอบธุรกิจผลิตลวดเหล็กแรงดึงสูงทั้งชนิดเส้นเดี่ยวและตีเกลียว
ลวดขอบล้อยาง และลวดเชื่อมไฟฟ้า บริษัทได้เข้าจดทะเบียนในตลาดหลักทรัพย์แห่งประเทศไทย
(“ตลาดหลักทรัพย์”) ในปี 2534 และแปรสภาพเป็นบริษัทมหาชนจำกัด เมื่อวันที่ 30 สิงหาคม
2536 อย่างไรก็ตาม บริษัทได้รับผลกระทบจากวิกฤตเศรษฐกิจที่เกิดขึ้นใน ปี 2540
จนประสบปัญหาขาดทุนและไม่สามารถชำระหนี้ที่มีต่อเจ้าหนี้ต่างๆ ได้
ทำให้บริษัทเข้าเกณฑ์อาจถูกเพิกถอนจากการเป็นหลักทรัพย์จดทะเบียน โดยในปี 2541
ตลาดหลักทรัพย์แห่งประเทศไทยได้ขึ้นเครื่องหมาย SP เพื่อห้ามซื้อขายหลักทรัพย์ของบริษัท
พร้อมทั้งย้ายหลักทรัพย์ของบริษัทไปอยู่ในหมวด “บริษัทจดทะเบียนที่อยู่ระหว่างแก้ไขการดำเนินงาน
(REHABCO)” ทั้งนี้ ในปี 2543 ศาลล้มละลายกลางได้มีคำสั่งให้ฟื้นฟูกิจการของบริษัทโดยแต่งตั้ง
ดร.พีรพันธุ์ พาลุสุข เป็นผู้ทำแผนฟื้นฟูกิจการ
ซึ่งบริษัทได้ปฏิบัติตามแผนฟื้นฟูกิจการมาโดยตลอดจนครบถ้วน
ทำให้ศาลล้มละลายกลางมีคำสั่งยกเลิกฟื้นฟูกิจการเมื่อวันที่ 10 มีนาคม 2547
และตลาดหลักทรัพย์ได้ปลดเครื่องหมายห้ามซื้อขาย
และอนุญาตให้หลักทรัพย์ของบริษัทเริ่มทำการซื้อขายอีกครั้ง
ในหมวดวัสดุก่อสร้างและเครื่องตกแต่งตั้งแต่วันที่ 1 กันยายน 2547 เป็นต้นไป

บริษัทได้หยุดการผลิตสินค้าทุกผลิตภัณฑ์ที่โรงงานบางปะกง ตั้งแต่กลางปี 2541 จนถึงปัจจุบัน
และได้เปลี่ยนเป็นการดำเนินธุรกิจโดยการถือหุ้นในบริษัทอื่น (Holding Company) ตั้งแต่ปี 2546
เป็นต้นมา โดยปัจจุบัน บริษัทถือหุ้นในสัดส่วนร้อยละ 99.99 ของทุนจดทะเบียนและเรียกชำระแล้ว
100 ล้านบาท ของบริษัท ระยองไวร์ อินดัสตรีส์ จำกัด ซึ่งเป็นบริษัทย่อยและบริษัทแกนของบริษัท
บริษัท ระยองไวร์ อินดัสตรีส์ จำกัด จดทะเบียนเป็นบริษัทจำกัด เมื่อวันที่ 18 มีนาคม 2537
ประกอบธุรกิจผลิตและจำหน่ายลวดเหล็กแรงดึงสูงทั้งชนิดเส้นเดี่ยวและตีเกลียว ลวดขอบล้อยาง
และลวดเชื่อมไฟฟ้า มีกำลังการผลิตรวม 42,000 ตันต่อปี
มีโรงงานตั้งอยู่ที่นิคมอุตสาหกรรมมาบตาพุด จังหวัดระยอง ปัจจุบันบริษัท อีสเทิร์นไวร์ จำกัด
(มหาชน) ได้ย้ายสำนักงานใหญ่มาตั้งอยู่อาคารเอสวีโอเอ ทาวเวอร์ ชั้น 19 ถนนพระราม 3
แขวงบางโพงพาง เขตยานนาวา กรุงเทพฯ 10120 และบริษัทย่อยได้ย้ายสำนักงานมาอยู่ที่ อาคาร
เอสวีโอเอ ทาวเวอร์ ชั้น 18 ถนนพระราม 3 แขวงบางโพงพาง เขตยานนาวา กรุงเทพฯ
10120

ฐานะการเงินและผลการดำเนินงานรวมในปี 2548 บริษัทและบริษัทย่อยมีรายได้จากการขาย
1,085.91 ล้านบาท เพิ่มขึ้นจากปี 2547 ร้อยละ 18.43 มีกำไรสุทธิ 89.98 ล้านบาท
เพิ่มขึ้นจากปี 2547 ร้อยละ 26.74 ในปี 2548 มีกำไรจากการปรับโครงสร้างหนี้ของบริษัทย่อย
จำนวน 10.62 ล้านบาท กำไรต่อหุ้น 1.02 บาท มูลค่าหุ้นตามบัญชี 16.43 บาท มีทุนจดทะเบียน
625.0 ล้านบาท ทุนจดทะเบียนที่เรียกชำระแล้ว 500.0 ล้านบาท สินทรัพย์รวม 1,724.19
ล้านบาท ส่วนของผู้ถือหุ้น 1,643.13 ล้านบาท

ในการดำเนินธุรกิจ บริษัทมีการทำรายการระหว่างกันกับบุคคลที่เกี่ยวข้อง
หรือบุคคลที่อาจมีความขัดแย้งทางผลประโยชน์
ซึ่งได้เปิดเผยข้อมูลของการทำรายการระหว่างกันที่ทำกับบุคคลดังกล่าว
ตามแนวทางการเปิดเผยข้อมูลของคณะกรรมการกำกับหลักทรัพย์และตลาดหลักทรัพย์
ตามสมควรและเพียงพอต่อการตรวจสอบของผู้มีส่วนได้เสีย
และไม่กระทบต่อข้อมูลอันเป็นทางเสียเปรียบในการดำเนินธุรกิจ
รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบของบริษัท อีสเทิร์นไวร์ จำกัด (มหาชน) ประกอบด้วยกรรมการอิสระ 3
คน โดยได้รับการแต่งตั้งจากคณะกรรมการบริษัท
พร้อมทั้งรับมอบหมายภาระหน้าที่และความรับผิดชอบตามที่กำหนดไว้ในกฎบัตรว่าด้วยคณะกรรมการตรวจสอบและตามบทบัญญัติของกฎหมายที่เกี่ยวข้อง

ในรอบปี 2548 คณะกรรมการตรวจสอบได้มีการประชุมรวม 3 ครั้ง
และในบางครั้งได้ประชุมร่วมกับฝ่ายบริหารระดับสูง
หัวหน้าหน่วยงานและผู้สอบบัญชีในวาระที่มีเรื่องเกี่ยวข้อง
ผลการปฏิบัติงานของคณะกรรมการตรวจสอบมีสาระสำคัญโดยย่อดังนี้

1.  ได้สอบทานงบการเงินของบริษัททุกไตรมาสและงบการเงินประจำปี 2548
    เพื่อให้มั่นใจว่ารายงานทางการเงินของบริษัทและบริษัทย่อยได้จัดทำขึ้นตามมาตรฐานการบัญชีที่รับรองโดยทั่วไปและมีการเปิดเผยข้อมูลอย่างเพียงพอและเชื่อถือได้
    รวมทั้งรายการที่เกี่ยวโยงและรายการที่อาจจะมีความขัดแย้งทางผลประโยชน์ตามเงื่อนไขทางธุรกิจและตามหลักเกณฑ์ที่ตลาดหลักทรัพย์แห่งประเทศไทยกำหนด

2.  ได้เสนอแนะให้บริษัท
    มีระบบควบคุมภายในที่เหมาะสมและเพียงพอโดยให้ความสำคัญเรื่องการควบคุมลูกหนี้และสินค้าคงคลัง
    ให้มีการประเมินความเสี่ยงในด้านต่างๆ
    เพื่อประโยชน์ในการบริหารจัดการด้านธุรกิจและการเงิน

3.  ได้เสนอแนะให้บริษัทตั้งคณะกรรมการบริหารเพื่อทำหน้าที่กำกับดูแล
    เสนอแนะนโยบายการบริหารงานของฝ่ายบริหารให้เป็นไปอย่างมีประสิทธิภาพและตามกฎธรรมาภิบาล

4.  ได้สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทยและกฎหมายอื่นที่เกี่ยวข้องให้เป็นไปอย่างถูกต้อง
    รวมทั้งได้พิจารณาชี้แจง แนะนำ แก้ไข ปรับปรุงในข้อบกพร่องบางประการ

5.  พิจารณาและเสนอต่อคณะกรรมการบริษัทเพื่อนำเสนอที่ประชุมสามัญผู้ถือหุ้น ในการแต่งตั้ง
    ศาสตราจารย์ เกษรี ณรงค์เดช ผู้สอบบัญชีรับอนุญาตเลขที่ 76 และ/หรือ นางณัฐสรัคร์
    สโรชนันท์จีน ผู้สอบบัญชีรับอนุญาตเลขที่ 4563 แห่งสำนักงาน เอ. เอ็ม. ที. แอสโซซิเอท
    เป็นผู้สอบบัญชีปี 2549

(นายวิชัย ตันติกุลานันท์)

ประธานคณะกรรมการตรวจสอบ

วันที่ 24 มีนาคม 2549

10. การควบคุมภายใน

ในการประชุมคณะกรรมการบริษัท ครั้งที่ 4/2549 เมื่อวันที่ 23 มีนาคม 2549
โดยมีกรรมการตรวจสอบทั้ง 3 ท่าน เข้าร่วมประชุมด้วย
คณะกรรมการบริษัทได้ประเมินระบบควบคุมภายในปี 2548
โดยการซักถามข้อมูลจากฝ่ายบริหารแล้วสรุปได้ว่า
จากการประเมินระบบการควบคุมภายในของบริษัทในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม
คณะกรรมการบริษัทเห็นว่าบริษัทมีระบบการควบคุมภายในที่เพียงพอเหมาะสมกับสภาพการดำเนินงานในปัจจุบัน
และคณะกรรมการบริษัทตระหนักดีว่า ระบบการควบคุมภายในใดๆ
ก็ตามอาจจะไม่สามารถรับประกันได้ทั้งหมดต่อความเสียหายอันเกิดจากความผิดพลาดที่เป็นสาระสำคัญ
แต่ก็สามารถป้องกันหรือรับประกันได้ในระดับที่สมเหตุสมผล

บริษัทได้แต่งตั้งบริษัท สำนักงาน ทีเอเอส จำกัด
เพื่อเข้าตรวจสอบและประเมินระบบควบคุมภายในในเรื่องดังกล่าว
ไม่พบข้อบกพร่องที่เป็นสาระสำคัญของระบบการควบคุมภายในของบริษัท
ส่วนที่ 2

บริษัทที่ออกหลักทรัพย์

บริษัท อีสเทิร์นไวร์ จำกัด (มหาชน) (Eastern Wire Public Company Limited)
(“บริษัท”) ประกอบธุรกิจด้านธุรกิจลงทุน (Holding Company) เลขทะเบียนบริษัท
0107536000935 (เดิมลขที่ บมจ.167) มีสำนักงานอยู่ที่ 900/15 อาคาร เอสวีโอเอ ทาวเวอร์
ชั้น 19 ถนนพระราม 3 แขวงบางโพงพาง เขตยานนาวา กรุงเทพฯ 10120 โทรศัพท์ (02)
682-6345 โทรสาร (02) 682-6344 Home Page : www.ewc.co.th

บริษัท ระยองไวร์ อินดัสตรีส์ จำกัด (Rayong Wire Industries Company Limited)
ซึ่งเป็นบริษัทย่อยและบริษัทแกนของบริษัท
ประกอบธุรกิจผลิตลวดเหล็กแรงดึงสูงชนิดเส้นเดี่ยวและตีเกลียว ลวดขอบล้อยาง
และลวดเชื่อมไฟฟ้า เลขทะเบียนบริษัท บอจ.รย.765 มีสำนักงานใหญ่อยู่ที่ 5 ถนนไอ-5
ตำบลมาบตาพุด อำเภอเมือง จังหวัดระยอง 21150 โทรศัพท์ (038) 684-527 โทรสาร (038)
684-522 และสำนักงานสาขาอยู่ที่ 900/14 อาคาร เอสวีโอเอ ทาวเวอร์ ชั้น 18 ถนนพระราม
3 แขวงบางโพงพาง เขตยานนาวา กรุงเทพฯ 10120 โทรศัพท์ (02) 682-6328 โทรสาร
(02) 682-6361-2 Home Page : www.rwi.co.th
7.1 คดีที่อาจมีผลกระทบด้านลบต่อสินทรัพย์ของบริษัทมากกว่าร้อยละ 5 ของส่วนของผู้ถือหุ้น

ข้อพิพาททางกฎหมาย ซึ่งเป็นคดีหรือข้อพิพาทที่ยังไม่สิ้นสุด คือ บริษัทได้ดำเนินฟ้องคดีต่อ บริษัท
สยามเจเนอรัลแฟคตอริ่ง จำกัด (มหาชน) ( ในที่นี้จะเรียกว่า “SGF” ) ที่ศาลแพ่ง ในวันที่ 24
สิงหาคม 2549 คดีหมายเลขดำที่ ย.803/2549 ข้อหาหรือฐานความผิดคือ ตั๋วสัญญาใช้เงิน
และกู้ยืมเงิน รายละเอียดมีดังนี้

สืบเนื่องจากบริษัทได้ให้ SGF กู้ยืมเงินเป็นจำนวนเงินทั้งสิ้น 500,000,000.-บาท
(ห้าร้อยล้านบาทถ้วน) โดยมีตั๋วสัญญาใช้เงิน 2 ฉบับ ฉบับที่ 1 ตั๋วสัญญาใช้เงินเลขที่ 003/2005
ลงวันที่ 15 ธันวาคม 2548 และสัญญาชำระเงินตามตั๋วสัญญาใช้เงินเลขที่ 003/2005 ลงวันที่ 15
ธันวาคม 2548 จำนวนเงิน 284,000,000.-บาท ครบกำหนดการคืนเงินในวันที่ 15 มิถุนายน
2549 และฉบับที่ 2 ตั๋วสัญญาใช้เงินเลขที่ 004/2005 ลงวันที่ 16 ธันวาคม 2548
และสัญญาชำระเงินตามตั๋วสัญญาใช้เงินเลขที่ 004/2005 ลงวันที่ 16 ธันวาคม 2548 จำนวนเงิน
216,000,000.-บาท ครบกำหนดการคืนเงินในวันที่ 16 มิถุนายน 2549
ทั้งนี้จากการที่ตั๋วสัญญาใช้เงินทั้งสองฉบับครบกำหนดในวันที่ 15 และวันที่ 16 มิถุนายน 2549
บริษัทได้รับดอกเบี้ยจาก SGF เป็นจำนวน 14.95 ล้านบาท แล้วเมื่อวันที่ 16 มิถุนายน 2549

ต่อมาในวันที่ 20 มิถุนายน 2549 บริษัทได้รับแจ้งจาก SGF มีข้อเสนอให้บริษัทพิจารณา คือเปลี่ยน
ตั๋วสัญญาใช้เงินดังกล่าวเป็นสัญญาเงินกู้ และที่ประชุมคณะกรรมการบริษัท ครั้งที่ 9/2549 เมื่อวันที่
22 มิถุนายน 2549 มีมติยินยอมให้เปลี่ยนตั๋วสัญญาใช้เงินดังกล่าวเป็นสัญญาเงินกู้
โดยมีกำหนดการใช้เงินคืนภายใน 1 ปี 6 เดือน
โดยให้ชำระคืนเป็นรายไตรมาสในจำนวนไม่ต่ำกว่าร้อยละ 8 ของเงินต้น คิดอัตราดอกเบี้ย MLR
ของธนาคารไทยพาณิชย์ โดยการชำระคืนเงินต้น SGF
สามารถคืนเงินต้นทั้งหมดก่อนกำหนดระยะเวลาได้โดยไม่ถือว่าเป็นการผิดสัญญา ทั้งนี้ SGF
จะต้องชำระคืนเงินต้นเป็นเงินสดเท่านั้น

เมื่อวันที่ 9 สิงหาคม 2549 SGF
ผิดนัดไม่ชำระเงินตามตั๋วสัญญาใช้เงินทั้งสองฉบับและมิได้ดำเนินการต่อสัญญาเงินกู้ โดย SGF
ได้มีหนังสือถึงบริษัทลงวันที่ 9 สิงหาคม 2549
แจ้งการขอโอนลูกหนี้ให้แก่บริษัทแทนการชำระหนี้ตามตั๋วสัญญาใช้เงินทั้งสอง 2 ฉบับ
ดังนั้นที่ประชุมคณะกรรมการบริษัท ครั้งที่ 11/2549 เมื่อ วันที่ 11 สิงหาคม 2549
ได้มีมติไม่รับโอนสิทธิเรียกร้องในความเป็น เจ้าหนี้จาก SGF และให้ดำเนินคดีในทางศาลกับ SGF
เพื่อให้ SGF ชำระหนี้เงินกู้พร้อมค่าเสียหาย คดีจึงอยู่ในระหว่างการพิจารณาของศาล

7.2 คดีที่กระทบต่อการดำเนินธุรกิจของบริษัทอย่างมีนัยสำคัญ แต่ไม่สามารถประเมินเป็นตัวเลขได้

- ไม่มี -

7.3 คดีที่มิได้เกิดจากการประกอบธุรกิจโดยปกติของบริษัท

- ไม่มี -
บริษัทประกอบธุรกิจด้านการลงทุน (Holding Company) โดยการเข้าถือหุ้นและร่วมบริหารงาน
ดังนั้นจึงไม่มีค่าใช้จ่ายในส่วนนี้
เช่นเดียวกับบริษัทย่อยซึ่งไม่มีนโยบายและงบประมาณในการวิจัยและพัฒนา
แต่บริษัทย่อยได้วางนโยบายในการพัฒนาคุณภาพสินค้าที่ผลิต โดยใช้ทรัพยากรต่างๆ
ที่มีอยู่ให้มีประสิทธิภาพมากยิ่งขึ้น รวมทั้งได้ปรับปรุง ทดลอง
และพัฒนากระบวนการทางด้านการผลิตเพื่อให้มีต้นทุนต่ำแต่มีคุณภาพที่ดี
และอยู่ในเกณฑ์ของมาตรฐานสินค้าที่กำหนด
บริษัทในฐานะ Holding Company มีแผนที่จะลงทุนในบริษัทอื่นเพิ่มเติม
ซึ่งอาจเป็นบริษัทที่อยู่ในอุตสาหกรรมที่เกี่ยวเนื่องกับวัสดุก่อสร้าง เพื่อสร้างความแข็งแกร่ง
รวมทั้งเกื้อหนุนและเอื้อประโยชน์ต่อการทำธุรกิจแบบครบวงจรของบริษัทย่อย
หรืออาจเป็นบริษัทที่อยู่ในอุตสาหกรรมประเภทอื่น
ที่มีแนวโน้มในการเติบโตตามสภาพเศรษฐกิจและสังคม
เพื่อเป็นการกระจายความเสี่ยงในการประกอบธุรกิจ
และเพื่อทำให้บริษัทมีผลประกอบการในภาพรวมที่ดีขึ้น
ทั้งนี้ในการพิจารณาโครงการลงทุนดังกล่าวบริษัทจะคำนึงถึงโอกาสความเหมาะสมของระยะเวลา
อัตราผลตอบแทนที่ได้รับจากการลงทุน ฐานะทางการเงินและสภาพคล่องของบริษัทเป็นสำคัญ
เอกสารแนบ 2

รายชื่อของคณะกรรมการบริษัทย่อย

  --------------- ------------- ---------------------- ----------------------
  รายชื่อกรรมการ                  บจ. ระยองไวร์ อินดัสตรีส์   บมจ. เอื้อวิทยา

  1. ดร.นพ        สัตยาศัย        ประธานกรรมการ          ประธานกรรมการ

  2. นายชาญชัย     เล็กวิจิตรธาดา   กรรมการผู้จัดการใหญ่       -

  3. นายลิขิต       หงส์ลดารมภ์     ประธานกรรมการตรวจสอบ   ประธานกรรมการตรวจสอบ

  4. นางโฉมชบา    สถาพรพงษ์      กรรมการตรวจสอบ         -

  5. นายไชยวุฒิ     จิตธิวงษ์        กรรมการตรวจสอบ         -

  6. นางสาวจุฑาภรณ์ สัตยาศัย        กรรมการ                -

  7. ดร.โอฬาร     รัตนปราการ     -                      กรรมการผู้จัดการใหญ่

  8. ดร.ประยูร     อัครบวร        -                      กรรมการตรวจสอบ

  9. ดร.ธรรมนูญ    อานันโทไทย     -                      กรรมการตรวจสอบ

  10. นายวัชรินทร์   ดวงดารา       -                      กรรมการอิสระ

  11. นายสมพล     ตรีภพนารถ      -                      กรรมการอิสระ

  12. นายเบญจ์     บุญเลื่อง        -                      กรรมการ
  --------------- ------------- ---------------------- ----------------------
บริษัท อีสเทิร์นไวร์ จำกัด (มหาชน) (Eastern Wire Public Company Limited)
ประกอบธุรกิจด้านธุรกิจลงทุน (Holding Company) เลขทะเบียนบริษัท 0107536000935
(เดิมเลขที่ บมจ.167) มีสำนักงานอยู่ที่ 900/15 อาคาร เอสวีโอเอ ทาวเวอร์ ชั้น 19
ถนนพระราม 3 แขวงบางโพงพาง เขตยานนาวา กรุงเทพมหานคร 10120 โทรศัพท์ (02)
682-6345 โทรสาร (02) 682-6344 Home Page : www.ewc.co.th
เอกสารแนบ 4

รายระเอียดเกี่ยวกับรายการประเมินราคาทรัพย์สิน

-ไม่มี-
บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแส เงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2557
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายวุฒิชัย ลีนะบรรจง เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายวุฒิชัย ลีนะบรรจง กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายวุฒิชัย ลีนะบรรจง ประธานกรรมการบริษัท

  ประธานกรรมการบริหาร

  ประธานเจ้าหน้าที่บริหาร ............................................

2. นายมณฑล เชตุวัลลภกุล กรรมการบริษัท
............................................

ชื่อ ตำแหน่ง ลายมือชื่อ

3. นายพิพิธ เชาว์วิศิษฐ กรรมการบริษัท
..........................................

4. นางสาวอุศรา ภัตตาตั้ง กรรมการบริษัท
..........................................

ชื่อ ตำแหน่ง ลายมือชื่อ

ผู้รับมอบอำนาจ

นายวุฒิชัย ลีนะบรรจง ประธานกรรมการบริษัท

  ประธานกรรมการบริหาร

ประธานเจ้าหน้าที่บริหาร ............................................